Скъпоценен камък
Скъпоценният камък е минерал, скала или вкаменен материал, който след изрязване, фасетиране и/или полиране се използва в бижутерията или за колекциониране. Някои скъпоценни камъни като кехлибара, гагата и амолита са с органичен произход. Някои минерали са прекалено меки и крехки, за да се използват в бижутерията, например родохрозита, но са ценен колекционерски материал. Единицата за тегло на скъпоценните камъни се нарича карат.

В бижутерията се използват както естествени камъни, така и синтетични такива. Синтетичните имат по-равномерно оцветяване и са значително по-евтини.

Съществуват четири основни вида шлифовка на прозрачните скъпоценни камъни:
 Брилянтна
 Розетна
 Стъпаловидна
 Клиновидна
Непрозрачните камъни, като нефрита, ясписа и малахита се обработват във форма на кобошон.

Стойност 
Скъпоценните камъни се оценяват по твърдост, цвят, прозрачност, бездефектност, големина, рядкост, красота, както още вид и прецизност на обработка (след обработка). Диамантът е най-високо ценения скъпоценен камък, тъй като е най-твърдата минерална фаза (въглерод).

Традиционно, в класификацията на скъпоценните камъни се прави разделение между скъпоценните („благородни“; прозрачни) и декоративните („полускъпоценни“; цветни, непрозрачни) камъни. Четири типа камъни са приемани сред най-важните и разпространените като употреба скъпоценни камъни – диамант (най-ценен е прозрачният безцветен), рубин (розова разновидност на минерала корунд), сапфир (синя разновидност на минерала корунд) и смарагд (зелена разновидност на минерала берил).

Разширен списък на скъпоценните минерали 
 Диамант
 Хризоберил

 Яспис

Разпределение на скъпоценните и декоративните камъни по цвят 

 Камък с дадения цвят се среща рядко

Вижте също 
 Обработка на скъпоценни камъни

Външни препратки 
 Скъпоценни и полускъпоценни камъни – Разлики прилики и видове